**УСЛУГИ ЗА МЕСТНИТЕ ИЗБОРИ**

Държавна агенция за електронно управление създаде възможност за заявяване и на административни услуги, свързани с предстоящите местни избори:

• 910001 –Вписване в избирателния списък по настоящ адрес (по чл. 36, ал. 1 и ал. 2 от Изборния кодекс);

• 910002 –Гласуване с подвижна избирателна кутия (по чл. 37, ал. 1 и ал. 2 от Изборния кодекс);

• 910003 –Изключване от списъка на заличените лица преди предаване на избирателния списък на СИК (чл. 39, ал. 2 и 3 Изборния кодекс).

След влизане в началната страница на Единния портал за заявяване на посочените услуги https://egov.bg/, заявителят следва последователно да избере тематичните раздели „Граждански права” и „Достъп, публичност и прозрачност”. От опцията „Избери администрация” на последния екран се активира „Услуги, предоставяни от общински администрации” или „Всички институции”. Излиза списъка на услугите и се прави съответният избор.След стартиране на процедурата за заявяване на конкретната адми-нистративна услуга, се отваря екран с подробна информация за нея, какво е необходимо заявителят да приготви предварително и как да заяви услугата. И за трите услуги е необходимо заявителят да има:

• инсталирано на компютъра си Квалифицирано удостоверение за квалифициран електронен подпис (КУКЕП) или Квалифициран елек-тронен подпис (КЕП);

• профил в системата „Електронно връчване“;

• инсталиран на компютъра Adobe Reader.

Попълнената и подписана електронна форма на заявлението се изпраща чрез Системата за сигурно електронно връчване към избраната общинска администрация. Предоставянето на тези услуги може да се извършва от всички общински администрации, които са присъединени към посочената система, без да има други изисквания към тях. След получаването на заявлението, съответната администрация следва да извърши необходимите действия по изпълнение процедурата на избраната услуга, съгласно изискванията на Изборния кодекс.

Посочените услуги са свързани единствено с подготовката на предстоящите местни избори и имат кратковременен характер, поради което не са регистрирани в Административния регистър и имат служебни номера на ДАЕУ